CELEX: 62012CN0564
Language: el
Date: 2012-12-06 00:00:00
Title: Υπόθεση C-564/12: Αίτηση για την έκδοση προδικαστικής αποφάσεως την οποία υπέβαλε το tribunal d'instance d'Orléans (Γαλλία) στις 6 Δεκεμβρίου 2012 — BNP Paribas Personal Finance SA, Facet SA κατά Guillaume Delmatti

9.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 38/14
            
         Αίτηση για την έκδοση προδικαστικής αποφάσεως την οποία υπέβαλε το tribunal d'instance d'Orléans (Γαλλία) στις 6 Δεκεμβρίου 2012 — BNP Paribas Personal Finance SA, Facet SA κατά Guillaume Delmatti
   (Υπόθεση C-564/12)
   2013/C 38/19
   Γλώσσα διαδικασίας: η γαλλική
   
      Αιτούν δικαστήριο
   
   Tribunal d'instance d'Orléans
   
      Διάδικοι στην υπόθεση της κύριας δίκης
   
   
      Ενάγουσες: BNP Paribas Personal Finance SA, Facet SA
   
      Εναγόμενος: Guillaume Delmatti
   
      Προδικαστικά ερωτήματα
   
   
               1)
            
            
               Απαγορεύει το άρθρο 22 της οδηγίας 2008/48/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2008, για τις συμβάσεις καταναλωτικής πίστεως (1), ερμηνευόμενο υπό το πρίσμα της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (2), την ύπαρξη και την εφαρμογή στερεότυπων ρητρών οι οποίες ενσωματώνονται στις συμβάσεις καταναλωτικής πίστεως και με τις οποίες αναγνωρίζεται εκ μέρους του καταναλωτή η εκπλήρωση των υποχρεώσεων του πιστωτικού φορέα;
            
         
               2)
            
            
               Απαγορεύουν η γενική αρχή της αποτελεσματικότητας του κοινοτικού δικαίου και τα άρθρα 22 και 23 της οδηγίας 2008/48/ΕΚ στους πιστωτικούς φορείς να αποδεικνύουν την εκπλήρωση των προσυμβατικών και συμβατικών υποχρεώσεών τους μόνον μέσω των ενσωματωμένων στις συμβάσεις καταναλωτικής πίστεως στερεότυπων ρητρών περί αναγνωρίσεως εκ μέρους του καταναλωτή της εκπληρώσεως των υποχρεώσεων αυτών, χωρίς να προσκομίζουν στο δικαστήριο τα έγγραφα τα οποία εξέδωσαν οι ίδιοι και τα οποία χορήγησαν στον δανειολήπτη;
            
         
      (1)  Οδηγία 2008/48/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2008, για τις συμβάσεις καταναλωτικής πίστεως και την κατάργηση της οδηγίας 87/102/ΕΟΚ του Συμβουλίου (EE L 133, σ. 66).
   
      (2)  EE L 95, σ. 29.